3. Synliggørelse af FN's verdensmål i politiske sagsfremstillinger (Åben)
Tidl. politisk behandling BY, 23.02.21, pkt. 3
Forventet sagsgang
ØK, BY
Lovgrundlag
SAGENS INDHOLD
Byrådet skal i denne sag tage stilling til en model for synliggørelse af FN’s verdensmål i politiske 
sagsfremstillinger. Dette skal ses i sammenhæng med det forslag, som det Konservative Folkeparti stillede 
til Byrådet 23. februar 2021. I denne sagsfremstilling afrapporteres der desuden på den hidtidige praksis 
med at inddrage klimavurderinger i sagsfremstillinger.
Udenfor dagsordenen blev det på [adresse] 16. marts 2021 aftalt, at forvaltningen skal 
udarbejde et forslag til en model, der fremadrettet synliggør, om de politiske sager vurderes at understøtte 
FN’s verdensmål. Det blev samtidig aftalt, at fokus skal være på de fem verdensmål, som fremgår af 
kommunens ”Plan- og bæredygtighedsstrategi 2030+”:

Mål 6: Rent vand og sanitet

Mål 7: Bæredygtig energi

Mål 11: Bæredygtige byer og lokalsamfund

Mål 13: Klimaindsats

Mål 15: Livet på land.
Teknik og Miljø foreslår, at synliggørelsen af FN’s verdensmål i kommunens politiske beslutninger 
fremadrettet tager udgangspunkt i vedlagte skema. Skemaet indeholder verdensmålenes ikoner og en kort 
beskrivelse af hvert mål og en vurdering af sammenhængen mellem den konkrete sag og det eller de 
relevante verdensmål. Da det ikke er teknisk muligt at indføre verdensmålenes ikoner i den enkelte 
sagsfremstilling, foreslås det, at skemaet vedlægges som bilag til de sager, der har relation til et eller flere 
af de fem verdensmål.
Teknik og Miljø har siden april 2021 udarbejdet klimavurderinger i de sager, der vurderes at have en 
klimamæssig effekt. Dette fokus på klimaet, som også er indeholdt i verdensmål 7 om bæredygtig energi 
samt verdensmål 13 om klimaindsats, foreslås fremadrettet udvidet, sådan at der også vurderes på de 3 
øvrige verdensmål. Den foreslåede model vil dermed erstatte eksisterende praksis med at indskrive 
klimavurderinger direkte i sagsfremstillingerne. 
Den foreslåede model for synliggørelse af FN’s verdensmål er tiltænkt anvendt i sager, som behandles i 
Robin Thomsen og Landdistriktsudvalget og i Teknik- og Miljøudvalget, da det følger den faglige forankring af de 
udvalgte verdensmål.
Vedlagte afrapportering giver eksempler på sager fra perioden april 2021 – april 2022, hvor der er foretaget 
en klimavurdering. 
VURDERING
Sagsnr. EMN-2022-01129
DokID: 2606579
Sagsbehandler akon
Byråd
31. maj 2022  19:00
Teknik og Miljø vurderer, at skemaet med de genkendelige ikoner kan være med til at synliggøre 
sammenhængen mellem kommunens politiske sager og FN’s verdensmål. Dermed får borgere og politikere 
bedre mulighed for at sammenkoble den førte politik med de globale dagsordener, som verdensmålene 
repræsenterer. Det er desuden forvaltningens vurdering, at skemaet kan tages i brug uden et stort 
ressourcetræk, jf. aftalen i Økonomiudvalget i marts 2021.  
INDSTILLING
Direktøren for Teknik og Miljø indstiller til Byrådet:
1.
At forslaget vedrørende synliggørelse af FN’s verdensmål i politiske sagsfremstillinger godkendes.
2.
At afrapporteringen på tidligere sagers relation til FN’s verdensmål tages til efterretning.
BESLUTNING
               
Økonomiudvalget, 17. maj 2022:
Fraværende: Ingen
Indstilles godkendt med den tilføjelse, at synliggørelsen af verdensmålene evalueres i 1. halvår 2024.   
Fraværende: Frode Møller
Godkendt.
Bilag
1.
Model for synliggørelse af FN's verdensmål i politiske sagsfremstillinger (2606431)
2.
Afrapportering på klimavurderinger og verdensmål i politiske sagsfremstillinger (2606433)
